stanford-oval/wikipedia huggingface dataset:
אריך שמיד

| --- | --- |
אין תמונה חופשית
 לידה:  1 בינואר 1907 בלסטאל, שווייץ 
 פטירה:  17 בדצמבר 2000 (בגיל 93) ציריך, שווייץ 
 מוקד פעילות:  שווייץ 
 מקום לימודים:  קונסרבטוריון הוך 
 
אריך שמיד (בגרמנית: Erich Schmid;‏ 1 בינואר 1907 – 17 בדצמבר 2000) היה מלחין  ומנצח שווייצרי.
קורות חייו

שמיד נולד בבלסטאל בשווייץ. הוא למד הלחנה אצל ברנהרד זקלס בקונסרבטוריון הוך בפרנקפורט ובהמשך אצל ארנולד שנברג. בין משרות הניצוח הרבות שלו, היה מנצח ראשי של תזמורת טונהאלה בציריך משנת 1949 עד 1957.
אריך שמיד מת בציריך בשנת 2000.
לקריאה נוספת

Peter Cahn: Das Hoch'sche Konservatorium in Frankfurt am Main (1878-1978), Frankfurt am Main: Kramer, 1979. (Seite 268ff)
בלדווין הראשון, רוזן פלנדריה

| --- | --- |

 לידה:  שנות ה־30 של המאה ה־9 
 פטירה:  879 אוסר, צרפת 
 מקום קבורה:  Eekhout Abbey 
 בן או בת זוג:  יהודית מפלנדריה (863–?) 
 
בלדווין הראשון, רוזן פלנדריה המכונה "זרוע הברזל" (מת ב- 879). מייסד שושלת רוזני פלנדריה.
ביוגרפיה

בלדווין היה בנו של אודוקאר, הממונה על היערות מטעם לואי החסיד מלך הפרנקים, וירש תפקיד זה עם מות אביו בשנת 837. הוא נודע כלוחם נועז ובשל כך זכה לכינוי "זרוע הברזל". הוא השתתף בקרב פונטניי ( 25 ביוני 841) לצדו של לותאר, שהפסיד במערכה נגד שני אחיו שארל הקירח ולודוויג הגרמני (כולם בניו של לואי החסיד שנפטר ב-840).
בדצמבר 862 בלדווין ברח עם אהובתו יהודית (שהייתה בתו של שארל הקירח שהפך בינתיים למלך פרנקיה המערבית) ונשא אותה לאישה בסתר. שארל הקירח סירב להכיר בנישואים אלה, ומועצת הבישופים שהתכנסה בעיר סואסון הטילה חרם על בלדווין. יהודית ובלדווין נסעו לרומא לבקש את עזרתו של האפיפיור ניקולאוס הראשון הגדול, שהצליח להשפיע על שארל הקירח להשלים עם נישואיהם.
ב-863 כנדוניית נישואים, העניק שארל הקירח לבלדווין את התואר רוזן פלנדריה. בלדווין הפך ליד ימינו של שארל הקירח ולחם נגד הנורמנים. הוא הרחיב את גבולות רוזנות פלנדריה, שהפכה לרוזנות חשובה של ממלכת פרנקיה המערבית. הוא ביצר את הערים אראס וגנט, ואת העיר ברוז' שהפכה לבירתו ושבה הקים את כנסיית סנט דונה.
ב-877, עם מות שארל הקירח, הפכה רוזנות פלנדריה לנחלה עוברת בירושה לצאצאיו של בלדווין, החל מבלדווין השני. הוא מת ב-879 ונקבר במנזר סן-ברטן שבעיר סנט-אומר. מאוחר יותר עצמותיו הועברו לכנסיית סן-פייר שבעיר גנט.
ביילי ויליס

| --- | --- |

 לידה:  31 במרץ 1857 ניו יורק, ארצות הברית 
 פטירה:  19 בפברואר 1949 (בגיל 91) פאלו אלטו, ארצות הברית 
 ענף מדעי:  גאולוגיה 
 מקום לימודים:  בית הספר להנדסה ולמדע שימושי של קרן פו 
 מוסדות:  הסקר הגאולוגי של ארצות הברית 
 פרסים והוקרה:  מדליית פנרוז (1944)  מדליית וולסטון 
 בן או בת זוג:  אלטונה גרינל ויליס 
 
"קיר ויליס" בהר ריינייר, מדינת וושינגטון, תצלום מ-1913
ביילי ויליס (באנגלית: Bailey Willis;‏ 31 במרץ 1857 – 19 בפברואר 1949) היה גאולוג אמריקאי, נודע כאחד המומחים המובילים בעולם של זמנו, בתחום חקר רעידות אדמה. בארץ ישראל חקר, בזמן אמת, את רעידת האדמה של שנת 1927, מהאוויר ומעל פני הקרקע.
ראשית חייו

ויליס נולד וגדל בניו יורק. לאחר שהתייתם מאביו בגיל 10, נשלח בגיל 13 לארבע שנות לימודים באנגליה וגרמניה. בשנת 1875 החל ללמוד הנדסת מכונות באוניברסיטת קולומביה שבניו יורק וקיבל את התואר הראשון שלוש שנים לאחר מכן, ולאחר שנתיים נוספות סיים גם תואר ראשון בהנדסה אזרחית והנדסת מכרות (אנ').
קריירה

את הקריירה שלו בתחומים שלמד החל בשנת 1881 במחקר שדה בן 3 שנים עבור חברת הרכבות הצפון-פציפית (אנ'). בחיפושיו אחרי מרבצי פחם עבור הרכבות, חקר את הגאולוגיה של הר ריינייר, שהוא אחד מההרים המרכיבים את שרשרת רכס קסקייד שבצפון קליפורניה. לימים, רשות הפארקים הלאומיים בארצות הברית החליטה לקרוא למצוק נדיר של בזלת המתנשא לגובה של כ־1,100 מ' שנמצא בקרקס קרחוני של "קרחון הקרבון" (אנ') בפארק הלאומי הר ריינייר על שמו - "קיר ויליס" (Willis Wall). לאחר סיום המחקר במערב ארצות הברית, עבר למזרחה, ובמסגרת תפקידו בסקר הגאולוגי של ארצות הברית כמנהל חטיבת רכס האפלצ'ים, ניהל את המחקרים אודות היווצרות שרשרת הרים זו, ובשנת 1894 פרסם את מחקריו בספר בשם "המכניזם של המבנה האפאלצ'י.
שנה לאחר מכן החל ללמד באוניברסיטת ג'ונס הופקינס שבוושינגטון הבירה, במקביל לתפקיד נוסף שמילא בסקר הגאולוגי האמריקאי. הוא קיים משלחות מחקר בצפון סין ובארגנטינה. בשנת 1915 מונה להיות ראש המחלקה לגאולוגיה באוניברסיטת סטנפורד, קליפורניה. במהלך שנות העשרים של המאה ה-20 החל לעסוק בחקר רעידות אדמה, ובהעלאת המודעוּת לחיזוק מבנים כנגדן. הוא כיהן כנשיא החברה הסייסמולוגית האמריקאית (אנ') בין השנים 1921–1926. עם סיום תפקידו יצא למצרים, שם שמע על רעידת האדמה החזקה שהתרחשה בארץ ישראל וסביבתה ב־11 ביולי 1927. הרעידה הורגשה גם בקהיר. הוא טס בטיסה פרטית מקהיר לארץ ישראל, חג מעל רוב האתרים שנפגעו קשות ברעידה, ביצע איסוף נתונים ומידע, ופרסם שנה לאחר מכן מאמר על "רעידות האדמה בארץ הקודש". כאשר חזר לארצות הברית, מונה להיות נשיא החברה הגאולוגית האמריקאית (אנ') והמשיך לפרסם מספר ספרים בתחום גאולוגיה סטרוקטורלית ותיאורית נדידת היבשות שעליה הייתה לו ביקורת, שהתבררה לאחר פרסום תיאורית טקטוניקת הלוחות בשנות הששים, כמרחיקת ראות.
פרסים ועיטורים

ויליס זכה לקבל פרסים ועיטורים רבים בימי חייו. הבולטים שבהם: תואר דוקטור לשם כבוד מאוניברסיטת ברלין; מדליית זהב מטעם החברה הגאוגרפית הצרפתית –  שניהם בשנת 1910; אות מסדר לאופולד בשנת 1936 ומדליית פנרוז מטעם החברה הגאולוגית האמריקאית (אנ') בשנת 1944.
ביילי ויליס הלך לעולמו ב־19 פברואר 1949 בפאלו אלטו שבקליפורנייה.
ראו גם

אוניברסיטת סטנפורד
רעידת האדמה בישראל (1927)
הערות שוליים

↑  Charles H. Smith, "Willis, Bailey", Some Biogeographers, Evolutionists and Ecologists: Chrono-Biographical Sketches, 2005
1 2  Willis, B., 1928, Earthquakes in the Holy Land. Bulletin of Seismological Society of America 18, pp. 72-103
↑  תצורות גאולוגיות ותהליכים בפארק הלאומי הר רנייר, עמ' 3, טור שמאלי למעלה; ניתן לצפות כאן בתמונה של קיר וויליס (התמונה התחתונה)
↑  Willis, B., 1894, The Mechanics of Appalachian Structure, The U.S.G.S., Government Printing Office, 211 p.
| --- | --- |
בקרת זהויות :  NLI: 987007270051405171  BnF: cb124998847 (data)  CiNii: DA0677921X  GND: 117394475  ISNI: 0000 0001 0899 0385  LCCN: n81120941  NDL: 00527367  NTA: 072475978  SNAC: w6k64zxc  SUDOC: 08583887X  S2AuthorId: 104341978  VcBA: 495/344436  VIAF: 49328857   WorldCat (עם VIAF): 49328857
בירני

בירני (באנגלית: Birnie Island) הוא אי אלמוגים קטן ששטחו כ-0.02 קמ"ר, השוכן באיי פניקס בקיריבטי באוקיינוס השקט. האי ממוקם כ-100 ק"מ דרומית מזרחית לאי קנטון, וכ-90 ק"מ צפונית מערבית לאי ראוואקי. האי בלתי מיושב, אורכו כ-1.2 ק"מ ורוחבו כ-0.5 ק"מ.
גאוגרפיה, חי וצומח

האי צחיח, הלגונה שבמרכזו יבשה לחלוטין ואין בו מקורות מים מתוקים. באי גדלים שרכים נמוכים, ושוכנות בו מושבות גדולות של ציפורי ים מקננות. האי הוכרז כשמורת טבע בשנת 1975.
היסטוריה

האי התגלה בשנת 1823 על ידי רב החובל אמט (Captain Emment), אשר קרא לאי על שם בעלי האונייה. בשנות ה-60 של המאה ה-19 הוכרז האי כשטח של ארצות הברית מכוח חוק איי הגואנו אף שבפועל לא נעשתה באי כריית גואנו. ב-10 ביולי 1889 הוכרז האי כשטח בריטי. השלטונות הבריטיים שקלו הקמת מושבה באי אולם תוכניות אלה לא יצאו אל הפועל. בשנת 1899 הוחכר האי על ידי השלטונות הבריטיים לחברת איי האוקיינוס השקט, ובשנת 1916 לחברת הספנות והסחר הסמואנית (Samoan Shipping and Trading Company). האי בירני הפך לחלק מהמושבה הבריטית איי גילברט ואליס בשנת 1937. בשנת 1979, עם קבלת עצמאותה של קיריבטי הפך האי לחלק מהמדינה. באותה שנה הכריזה ארצות הברית במסגרת הסכם טאראווה כי היא מסירה את דרישתה לריבונות על האי ומכירה בריבונותה של קיריבטי.
בומרנג (קומיקס)

| --- | --- |

בומרנג, כפי שהופיע על עטיפת החוברת The Superior Foes of Spider-Man #5 מנובמבר 2013. אמנות מאת סטיב ליבר
 סוג:  נבל-על
 הוצאה לאור:  מארוול קומיקס
 הופעה ראשונה:  Tales to Astonish #81 (יולי 1966)
 יוצרים:  סטן לי ג'ק קירבי
 מידע
 שם אמיתי:  פרדריק "פרד" מאיירס
 כינויים:  פרד סלייד, אאוטבק, בומר
 סטטוס:  פעיל
 כוחות:  ללא כוחות על מיומן בהטלת בומרנגים קטלניים, צלף אומן, טיסה באמצעות מגפי סילון.
 חבר בקבוצה:  בעל ברית של ספיידרמן
 חבר לשעבר בקבוצה:  ת'נדרבולטס פושעים כבדים אדוני הרשע סינדיקט הרשע עבד עבור האימפריה הסודית, תריסר המרושעים, קינגפין וגילדת המתנקשים דפנדרס (נבלים) ששת המרושעים (מנהיג) בעל ברית של וייפר, הסמוראי הכסוף, שוקר ואחרים
 דמויות קשורות
 משפחה:  ויליאם בייקר (קרוב משפחה רחוק)
 אויבים:  ספיידרמן 
 
בומרנג (באנגלית: Boomerang, בומרנג) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. דמותו הופיעה לראשונה בחוברת Tales to Astonish #81 מיולי 1966 ונוצרה על ידי הכותב סטן לי והמאייר ג'ק קירבי.
בומרנג הוא האלטר אגו של פרדריק "פרד" מאיירס, אמריקאי-אוסטרלי, שלאחר קריירת בייסבול קצרה פיתח את כישרונו והפך לרוצח שכיר עצמאי. הכינוי שאימץ לעצמו, בומרנג, נקרא על שם הנשק העיקרי שלו - בומרנגים קטלניים.
ביוגרפיה בדיונית

פרדריק "פרד" מאיירס נולד באליס ספרינגס, וגדל בארצות הברית. בצעירותו, פרד פיתח אהבה לבייסבול, ובילה שנים באימונים ובפיתוח זרוע ההגשה שלו. בהתבגרותו, פרד הגשים את חלומו והתקבל לליגת בייסבול בתפקיד מגיש, אך סולק כשקיבל שוחד. פרד קיבל שיחת טלפון מהאימפריה הסודית, שזיהתה את הפוטנציאל המלא של כישרונו. מאיירס הסכים להצעתם, חומש במלאי בומרנגים קטלניים בעלי יכולות שונות ונאבק בענק הירוק, שהביס אותו לאחר שפרדריק חטף את בטי רוס.
אחרי שהאימפריה הסודית התמוטטה, פרד חזר לאוסטרליה, החליף את נשקיו ואימן את עצמו. כשהרגיש מוכן, חזר לארצות הברית ועבד כרוצח שכיר. משימתו הראשונה הייתה להרוג את איירון פיסט, שבה נכשל, והצטרף למספר של פושעים שנשכרו על ידי ליברה לתקוף את קבוצת הדפנדרס. הוא נשכר על ידי וייפר להשתתף בקנוניה נגד סוכנות הביון S.H.I.E.L.D, ונאבק בספיידרמן, ניק פיורי, שאנג-צ'י והאלמנה השחורה. בומרנג תכנן להרוג את ספיידרמן כדי להרשים את קינגפין, אך ספיידרמן הביס אותו ומסר אותו לידי המשטרה. פרד ניסה לעזור למעניש לברוח מהכלא, וכשפרד עצמו שוחרר, הוא נשכר על ידי מקס סטרייקר לכפות על ברוס באנר שימוש בתרופה לסרטן ניסיוני, אך באנר נהפך לענק הירוק והביס את בומרנג.
ביוגרפיה בדיונית > המשך הקריירה

לאחר מכן, בומרנג גויס על ידי ג'ק-או-לנטרן לסינדיקט הרוע, ונאבק בספיידרמן, סילבר סייבל וסאנדמן. הוא נשכר על ידי לואיס בקסטר השלישי לתקוף יאכטה, ומובס פעם נוספת על ידי ספיידרמן. הוא נלחם, בעידודו של לוקי, בהוקאיי. בשלב הבא, הוא חבר לבליזארד ולבלאקלאש ועזר לאיירון מן נגד הרוח. הוא היה מועסק לזמן מה על ידי ג'סטין האמר, ונאבק בקארדיאק וספיידרמן. הוא השתתף, כחבר רשמי בסינדיקט הרוע, במסע פשע, ונלחם בספיד דימון על חיבתה של ליילה דייוויס. בומרנג היה אחד מהרוצחים שניסו להתנקש במאט מורדוק, שנחשף על ידי סמואל סילק כחלק מתוכנית משוכללת לגזילת אימפריית הפשע של הקינגפין. לאחר שהביס את שוטגאן, דרדוויל מבחין במאיירס על גג בניין סמוך. מאיירס בורח כשמבחין בדרדוויל המתקרב, אך דרדוויל עוקב אחריו, מכה אותו ומאיים עליו כשהוא מוצא את תמונתו כמאט מורדוק בכיס של בומרנג. כתוצאה מכך, פרד ניסה לתבוע את דרדוויל על סכום של מיליון דולר על המכות.
בומרנג עבד עבור הינשוף, והיה שותף קצר של גריזלי. עם גריזלי, השניים יצרו לשניהם תלבושות חדשות, ובומרנג בחר לעצמו חליפה עסקית בעלת שלושה חלקים. שותפות זו לא החזיקה זמן רב, ובומרנג נפרד מגריזלי וחזר לתלבושתו הישנה. הוא הצטרף לקבוצת אדוני הרשע ונלחם בקבוצת ת'נדרבולטס, וגם היה חבר בקבוצת "תריסר המרושעים". בנוסף לכך, הוא היה דמות משנית באירוע "מלחמה סודית".
ביוגרפיה בדיונית > מלחמת אזרחים, גילדת המתנקשים ו"מארוול עכשיו!"

בומרנג מוצג כשבוי של ברון זמו, שנתפס לפני שזמו קיבל אישור רשמי ללכוד את הנבלים. למרות זאת, הוא תוקף בית מכירות, בציוות לשוקר ולהידרו-מן. ניסיון הסוד שלהם הופסק על ידי וור משין וקומודו בניסיון ללכוד את ספיידרמן; לאחר ששלושת הנבלים בורחים, הם נעצרים על ידי סוכני הסקרלט ספיידר. בומרנג הנהיג קבוצת נבלים בניסיון לסחוט את נורמן אוסבורן, מנהל ת'נדרבולטס החדש, אך הוכה באכזריות על ידי אוסבורן ונאלץ לעבוד עבורו. כשספיידרמן ודרדוויל ממוטטים בבר מקומי, בומרנג נצפה בורח מתוכו. בומרנג מצטרף ליוזמת חמישים המדינות בצוות "פושעים כבדים", תחת הכינוי "אאוטבק". כאשר נונסטופ מכה אותו ובורחת, חברי הצוות רודפים אחריה ואף תופסים אותה. כאשר צוות חדשות מגיע, אאוטבק מפליל את נונסטופ כגנבת, אך ריצ'רד גילמור חושף את "אאוטבק" כבומרנג.
אאוטבק הוא חלק מכוחות "מחנה האמר" הנלחם נגד האוונג'רס באירועי מצור, ומובס על ידי אולטרה-גירל ובאטווינג. בומרנג הופיע כבריון שכיר עבור בוס העולם התחתון "השושן" החדש, שנקלע לסכסוך עם ג'אקפוט וחשף את זהותה הסודית. בפקודתו של הורד, בומרנג רצח את בעלה של ג'אקפוט מול עיני ביתה. כתוצאה מכך, ג'אקפוט שינתה את שמה ואת שם בתה. לאחר מכן, בומרנג הצטרף לגילדת המתנקשים של בלה דונה בודרו, אשתו לשעבר של גמביט, והתעמת עם וולברין, דומינו והאקס פורס. לאחר שנכלא בכלא "הרפסודה", בומרנג מצורף לצוות בטא של קבוצת ת'נדרבולטס, לצד שוקר, טרול, סנטוריון ומיסטר הייד.
במהלך המיתוג מחדש "מארוול עכשיו!", בומרנג מופיע כחבר בגלגול הנוכחי של ששת המרושעים. הקבוצה הובסה על ידי ספיידרמן העליון, ובומרנג כמעט הוכה למוות, עד שתודעתו של פיטר פארקר הופיעה, וריסנה את אוקטביוס. בומרנג שהה במרפאת הרפסודה עם העקרב והנשר, שם הם שופרו על ידי "רוצחי העכביש" של אליסטר סמית, לאחר שהשלושה הסכימו להרוג את ספיידרמן העליון. בעוד העקרב תקף את ראש העיר ג'יי ג'ונה ג'יימסון, והנשר תוקף אזרחים, בומרנג תוקף ישירות את ספיידרמן העליון, ופצע אותו בעזרת בומרנג מתפוצץ. ספיידרמן העליון זועם מהתקפתו, ומביס את הקבוצה, שחוזרת מאוחר יותר כמה פעמים נוספות. כאשר דרכי הנבלים נפרדות, בומרנג נופל לשכרות, פוגש באדם המזדהה כ"פיטר", ומספר לו על אשר קרה.
ביוגרפיה בדיונית > התחלה חדשה

כחלק מהמיתוג המחודש של מארוול משנת 2018, 'Fresh Start' (התחלה חדשה), סדרת הקומיקס 'ספיידרמן המופלא' עברה חידוש. בסדרה המחודשת, פרד חולק דירה עם פיטר.
ראו גם

קפטן בומרנג - דמות בדיונית דומה של חברת DC קומיקס המתחרה
הערות שוליים

↑  Tales to Astonish #81
↑  Iron Fist #13
↑  Defenders #64
↑  Marvel Team-Up #83-85
↑  Peter Parker, The Spectacular Spider-Man #67
↑  Peter Parker, The Spectacular Spider-Man #81
↑  Incredible Hulk #294-295
↑  The Amazing Spider-Man #280-281
↑  The Spectacular Spider-Man #144-145
↑  Avengers Spotlight #27
↑  Iron Man #239
↑  The Amazing Spider-Man #345
↑  The Deadly Foes of Spider-Man #1
↑  Daredevil vol. 2 #28
↑  Thunderbolts #24-25
↑  Marvel Knights Spider-Man #10-11
↑  Secret War #4-5
↑  Thunderbolts #103
↑  Avengers: The Initiative #3
↑  Thunderbolts: Reason in Madness #1
↑  The Amazing Spider-Man #600
1 2  Avengers: The Initiative #34
↑  Amazing Spider-Man Presents: Jackpot #1-3
↑  X-Force: Sex and Violence #2-3
↑  Thunderbolts #156
↑  The Superior Spider-Man #1
↑  The Superior Spider-Man #11
↑  The Superior Spider-Man #12
↑  Superior Foes of Spider-Man #1
↑  The Superior Foes of Spider-Man #17
בית התרמומטר

| --- | --- |

 מידע כללי
 סוג:  בניין 
 כתובת:  רח' פרוג 5 
 מיקום:  תל אביב-יפו 
 מדינה:  ישראל 
 הקמה ובנייה
 סגנון אדריכלי:  הסגנון הבין-לאומי 
 קואורדינטות:  32°04′46″N 34°46′23″E﻿ / ﻿32.079305555556°N 34.773027777778°E﻿ / 32.079305555556; 34.773027777778
  מפת מיקום  מפה דינמית   (למפת תל אביב מוגדלת) בית התרמומטר(למפת תל אביב רגילה) בית התרמומטר(למפת גוש דן רגילה) בית התרמומטר(למפת גוש דן מוגדלת) בית התרמומטר  he בית התרמומטרhe בית התרמומטרמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בית התרמומטר הוא בית מגורים בתל אביב הבנוי בסגנון הבינלאומי (המכונה גם סגנון הבאוהאוס). המבנה, המצוי ברחוב פרוג 5, הוא אחד ממבני העיר הלבנה שהוכרזו על ידי ארגון אונסק"ו כאתר מורשת עולמית.
המבנה עוצב על ידי האדריכל יהודה ליולקא, וייחודו במסכי צל שממסכים על החלון האנכי של חדר המדרגות. בעוד שהחלון האנכי הוא מוטיב ידוע בסגנון הבינלאומי, שכן הוא פונקציונלי (מאיר ומאוורר את כל חדר המדרגות), מסכי הצל הם מוטיב יוצא דופן. יש הסבורים כי מדובר באלמנט דקורטיבי בלבד, וככזה נוגד את רוח הסגנון הבינלאומי המעדיף פונקציונליות על סגנון, ואחרים סבורים כי המסכים מקררים את חדר המדרגות ובכך יש בהם טעם פונקציונלי.
מקור שמו של המבנה אינו ידוע בוודאות. המצדדים בטענה שמדובר באלמנט דקורטיבי קוראים למבנה "בית התרמומטר" מאחר שמסכים נראים כשנתות של מדחום. המצדדים בטענה שמדובר באלמנט פונקציונלי, קוראים לו כך בטענה שהאלמנטים השונים במבנה מסייעים לשמור על טמפרטורות נוחות בתוך המבנה. במקרה זה היה עליו להיקרא בית הרדיאטור, על שום צלעות הקירור שלאורכו.
אלמנטים שנועדו לצנן את המרפסת - צלונים היורדים מתחתית המרפסת שמעל מצלים על המרפסת שמתחת, וכן חלונות אוורור המאפשרים משב אוויר לתוך המרפסת.
לקריאה נוספת

עופר רגב, טיול קטן בעיר הגדולה, משרד הביטחון – ההוצאה לאור, דצמבר 1999.
ביצה מבושלת

| --- | --- |

 
 מאכלים
 סוג:  מזון, מנה 
 מרכיבים עיקריים:  ביצה 
 
ביצה מבושלת היא ביצה שבושלה על קליפתה בסיר מים מומלחים. לרוב מדובר בביצת תרנגולת. משך הבישול קובע את מידת התמצקותה של הביצה, לכן ביצה שבושלה זמן קצר וחלמונה (ולעיתים גם החלבון) עדיין נוזלי למחצה מכונה ביצה רכה (לעיתים גם ביצה קלה), בעוד שביצה שבושלה עד שהתמצקה לחלוטין מכונה ביצה קשה (ביצים הנשלקות במים ללא קליפתן הן ביצים עלומות).
ביצים מבושלות הן מאכל מערבי ונחשבות כקלות להכנה לעומת מאכלי ביצים אחרים. קל יותר להכין ביצה קשה, שכן הכנת ביצה רכה עלולה להשתבש בשל בישול יתר (שיהפוך אותה ל"קשה"). את בישול הביצים מתחילים כאשר הביצים מוכנסות לסיר מים קרים, אשר יובאו לרתיחה. עדיף לא להכניסן מלכתחילה למים רותחים כדי למנוע היסדקות הקליפה ודליפת תוכן הביצה למים. גם הוספת מלח למים תקטין את סיכויי ההיסדקות.
ביצה רכה

ביצה רכה היא ביצה שמבושלת במים בפרק זמן של שלוש עד שבע דקות לאחר הרתיחה.  מידת הבישול בהתאם - נוזלי למדי בבישול קצר וכמעט מוצק בבישול הארוך יותר.
כדי להקל על הגשתה יש המשתמשים בגביע לביצים רכות, המייצב את הביצה, כך שהסועד יכול להסיר את חלקה העליון של הקליפה ולאכול את הביצה בכפית מתוך הגביע, בעודה בקליפתה. אחרים שוברים את הקליפה ושופכים את תכולת הביצה לתוך קערית או כוס, ממנה יאכלו אותה. היא נאכלת חמה ובדרך כלל מומלחת. יש הנוהגים לטבול בה לחם לספיגת נוזליה.
ביצה רכה נאכלת כארוחת בוקר במדינות אירופאיות שונות.
בשל סכנת סלמונלה בביצים שלא בושלו דיין, ביצה רכה אינה מוגשת במוסדות - הנחיות משרד הבריאות למטבחים מוסדיים מורות על בישול ביצה לפחות עשר דקות מעת רתיחת המים.
מאותה סיבה מומלץ לא להגיש ביצים רכות לבני אדם שפגיעים במיוחד לחיידק הסלמונלה - תינוקות, קשישים ונשים הרות.
כימיה

חביתה היא מוצק שנוצר כתוצאה מחימום. בטבע, חומר מוצק המתחמם הופך לנוזל, כאשר הוא מגיע לטמפרטורת התכה בתנאים המתאימים. לעומת זאת, ביצה נמצאת במצב נוזלי, אך הופכת למוצק בעקבות חימום, מכיוון שהמבנה התלת-ממדי של החלבונים המרכיבים אותו (בעיקרם מולקולות מעטות, ארוכות, מפותלות ומורכבות) משתנה, ונוצרים קשרים פנימיים חדשים בין חלקי החלבונים. תהליך זה דומה במידה מסוימת להתגבנות החלב, או לקרישת דם ונקרא דנטורציה של חלבון.
אזכורים תרבותיים

ביצת קולומבוס - אנקדוטה היסטורית, על הדרך בה הוכיח קולומבוס, למי שניסו להמעיט בגודל הישגיו, כי נדרשת חשיבה גאונית כדי לפתור בעיה שאיש לא מצא לה פתרון קודם לכן. הוא הציב אתגר: להעמיד ביצה על קודקודה, ומשאיש לא הצליח בכך הוא השתמש בביצה מבושלת ועל ידי מעיכת תחתיתה הצליח להציבה.
ב"מסעי גוליבר", ספרו הסאטירי של ג'ונתן סוויפט משנת 1726, ויכוח לגבי איזה צד של ביצה קשה יש לאכול תחילה משמש כמניע למלחמה. מאורע זה מציג את קטנוניות הליליפוטים, המהווים משל לבריטים.
מתיחת דואר אלקטרוני מתארת ניסוי בו לכאורה בושלה ביצה קשה באמצעות הנחת הביצה למשך 65 דקות בין שני מכשירי טלפון סלולרי פועלים.
האגדה היהודית "משפט הביצה" עסקה בזוג רועים, שאחד מהם נותן לחברו ביצה קשה וגובה ממנו את מחיר הביצה בעתיד.
הערות שוליים

↑  הנחיות לשימוש בביצים במוסדות האשפוז, באתר משרד הבריאות
↑  Boiled Eggs: Soft and Hard — Part 3
↑  Good Enough to Eat: Do You Know How to Boil an Egg?
↑  מתכון פשוט לביצים חומות
↑  לאה פופר, הביצה - קליפות החיים והמוות, באתר "סנונית"
↑  בישול ביצה בין שני טלפונים סלולריים, מאתר "לא רלוונטי" של חנן כהן
ביצה רכה שהוסר חלקה העליון, בגביע ביצה
סלט ניסואז: פלחי ביצים קשות, טונה, תפוחי אדמה, אפונה, שעועית, פלפל, זיתים
ביצי פסחא מצ'כיה
בובה אמא

| --- | --- |

כרזת הסרט
 בימוי:  מארק רוזמן
 הופק בידי:  פיץ' קיידי
 תסריט:  מארק רוזמן סטפאני מור
 שחקנים ראשיים:  לינדזי לוהן טיירה בנקס ג'רי בורנס אן מארי לודר
 מדינה:  ארצות הברית
 חברה מפיצה:  דיסני
 שיטת הפצה:  וידאו על פי דרישה, direct-to-video 
 הקרנת בכורה:  5 במרץ 2000
 משך הקרנה:  101 דקות
 שפת הסרט:  אנגלית
 סוגה:  סרט ילדים 
 סרט הבא:  Life-Size 2 
 אתר רשמי
 דף הסרט ב־IMDb
 
בובה אמא (באנגלית: Life-Size - בגודל טבעי) הוא סרט טלוויזיה של דיסני שיצא בשנת 2000 ושודר לראשונה בערוץ ABC, בכיכובן של לינדזי לוהן וטיירה בנקס. תחילה שודר הסרט כחלק מאוסף הסרטים של "עולמו המופלא של דיסני" ומ-2001 החל להיות משודר בערוץ דיסני.
בשנת 2018 יצא לסרט המשך בשם "בובה אמא 2", כאשר בפברואר 2020 הוכרז שיצא סרט המשך שלישי.
עלילה

קייסי היא מתבגרת בת 13 יתומה מאם שחיה בביתה עם אביה בן. בניגוד לשאר חברותיה אשר מתעניינות בקניות, רכילויות, חברים ובגדים, קייסי מתעניינת בבייסבול ובמיסטיקה. יום אחד כאשר היא מדפדפת בספר כשפים שברשותה היא מוצאת לחש שיכול להחזיר את אמה לחיים בעזרת חפץ השייך לאמה. בחג המולד, נותנת דרו, חברתו של בן, לקייסי ברבי כמתנה לחג. דרו מסרקת עם המסרק של אמה של קייסי את הברבי ללא ידיעתה ובכך מעירה אותה לחיים באמצעות הקסם. הברבי, ששמה איב קמה לתחייה. בן, אביה של קייסי מתאהב באיב - מה שמכעיס את קייסי, אך בסוף קייסי משלימה עם איב והן נעשות חברות. איב מלמדת את קייסי להיות נשית יותר ובוגרת יותר ועוזרת ומעודדת אותה לפני משחק הבייסבול בו היא משתתפת. קייסי מנצחת במשחק הבייסבול, בעיקר בזכות העידוד והתמיכה הרבה של איב. לאחר המשחק, ולאחר שהשתיים נעשו חברות טובות עומדת איב בפני החלטה קשה - האם להישאר אישה או לחזור להיות בובה? איב מחליטה, לאחר התלבטות קשה והתייעצות עם קייסי כי תחזור להיות ברבי. הסרט מסתיים בריקוד צבעוני של כל השחקנים לצלילי השיר "תהיה כוכב".
שחקנים ודמויות

לינדזי לוהן - קייסי סטיוארט
טיירה בנקס - הבובה איב
ג'רי בורנס - בן סטיוארט
אן מארי לודר - דרו מיטשל
גרווין סנפורד - ריצ'י
טום באטלר - פיל
ג'יליאן פארג'י - אלן
די ג'יי ג'קסון - מאמן פוטבול
ביילינה

| --- | --- |
דגל ביילינהדגל ביילינה

בניין עיריית ביילינה
 מדינה:  בוסניה והרצגובינה בוסניה והרצגובינה
 חבל ארץ:  רפובליקה סרפסקה רפובליקה סרפסקה
 ראש העיר:  מיצ'ו מיצ'יץ' (Мићо Мићић), המפלגה הסרבית הדמוקרטית (СДС)
 שטח:  734 קמ"ר
 גובה:  90 מטרים
 אוכלוסייה:  ‏
  ‑ בעיר:  114,663 (2013)
  ‑ במטרופולין:  114,663 (2013)
  ‑ צפיפות:  156.3 נפש לקמ"ר (2013)
 קואורדינטות:  44°45′24″N 19°12′56″E﻿ / ﻿44.756666666667°N 19.215555555556°E﻿ / 44.756666666667; 19.215555555556 
 אזור זמן:  UTC +1
 http://www.investinbijeljina.org
  מפת מיקום  מפה מפורטת   (למפת בוסניה והרצגובינה מוגדלת) סרייבו ביחאץ' באניה לוקה מוסטאר סרייבו המזרחית  זניצה טרבינייה הים האדריאטי  קרואטיה סרביה מונטנגרו א.ביילינה(למפת בוסניה והרצגובינה רגילה) סרייבו ביחאץ' באניה לוקה מוסטאר סרייבו המזרחית  זניצה טרבינייה הים האדריאטי  קרואטיה סרביה מונטנגרו א.ביילינה  he tabBackground:;tabBorder:#aaa;defaultTab:0;
בִּייֶלִינָה (בבוסנית: Bijeljina, בסרבית באותיות קיריליות: Бијељина) היא עיר בצפון מזרח רפובליקה סרפסקה, בוסניה והרצגובינה. העיר ממוקמת במישור סמברייה, לא הרחק ממשולש הגבולות עם סרביה ועם קרואטיה.
היסטוריה

האזכור הראשון בכתובים ליישוב בשם ביילינה הוא מ-1446. ב-1463 נכבש האזור על ידי צבאו של מהמט השני, סולטאן האימפריה העות'מאנית.
בהמשך, הפך אזור העיר ביילינה לשדה קרב בין הצבא העות'מאני לצבא ממלכת הבסבורג אשר תחת האימפריה הרומית הקדושה.
לאחר המלחמה העות'מאנית-רוסית (1878-1877) סופח דה פקטו אזור בוסניה ובכלל זה העיר ביילינה על ידי האימפריה האוסטרו-הונגרית וב-1908 סופח דה יורה. לאחר מלחמת העולם הראשונה נכללה ביילינה בשטחי ממלכת יוגוסלביה.
באפריל 1941, במהלך מלחמת העולם השנייה, פלשה גרמניה הנאצית ליוגוסלביה והכניעה אותה תוך מספר ימים. בהמשך, הועבר אזור בוסניה לחזקת מדינת קרואטיה העצמאית בשלטון ממשלת הבובות של האוסטאשה.
לאחר המלחמה נכללה העיר בשטחי הרפובליקה הפדרלית הסוציאליסטית של יוגוסלביה. בראשית שנות ה-90 של המאה ה-20 החל תהליך התפרקותה האלים של יוגוסלביה ובמהלכו פרצה מלחמת בוסניה. ב-1992 פלשו כוחות צבא הרפובליקה הפדרלית של יוגוסלביה לאזור וכבשו את ביילינה. מרביתו של הכוח הפולש הורכב ממיליציה סרבית בפיקודו של ז'לקו רזנטוביץ' אשר כונה ארקאן. מטרתו של הכוח הפולש הייתה לבצע טיהור אתני בעיר והוא כוון בעיקר נגד האוכלוסייה המוסלמית המקומית. בהמשך, הגיעו לביילינה גם פליטים סרבים שנמלטו מקרואטיה בשל המלחמה שהתחוללה במדינה.
לאחר המלחמה נכללה ביילינה בשטחי בוסניה והרצגובינה ועברה תהליך שיקום ארוך ומדורג, אשר כלל הקמת תשתיות כבישים וחשמל, הקמת מבני ציבור ומגורים.
אוכלוסייה

על פי דו"ח מ-1910 נקבע כי 70.57 אחוז מהתושבים משתייכים לדת הסרבית-אורתודוקסית.
משנת 1991 הייתה בעיר אוכלוסייה של בערך 96,796 תושבים.
57,541 (59%) סרבים
30,314 (34%) מוסלמים בוסניים
4,256 יוגוסלבים
517 קרואטים
4,168 אחרים
הבוסנים היוו רוב בעיר, ואילו הסרבים היו רוב בכפרים הסובבים את העיר (רבתי).
בימים אלו חיים בעיר 105,000 תושבים, 98% מהם הם סרבים.